ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 56/2543เรื่อง หลักเกณฑ์ และวิธีการในการขายหรือรับซื้อคืนหน่วยลงทุนผ่านการบริการธุรกรรมทางอิเล็กทรอนิกส์ อาศัยอํานาจตามความในข้อ 7/2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน.46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมลงวันที่ 16 ธันวาคม พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน.53/2543 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม(ฉบับที่ 5) ลงวันที่ 26 ตุลาคม พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "การบริการธุรกรรมทางอิเล็กทรอนิกส์" หมายความว่า การบริการธุรกรรมที่ใช้วิธีการทางอิเล็กทรอนิกส์ทั้งหมดหรือแต่บางส่วน เช่น เครื่องฝากถอนเงินอัตโนมัติ (Automatic Teller Machine) บริการธนาคารทางโทรศัพท์ (telebanking) อินเทอร์เน็ต หรือสื่ออื่นใดที่มีลักษณะเดียวกัน ตามที่สํานักงานประกาศกําหนด "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม "โครงการ" หมายความว่า โครงการจัดการกองทุนรวม "กองทุนรวม" หมายความว่า กองทุนปิดและกองทุนเปิด "กองทุนปิด" หมายความว่า กองทุนรวมประเภทไม่รับซื้อคืนหน่วยลงทุน ที่จัดตั้งและจัดการโดยบริษัทจัดการ "กองทุนเปิด" หมายความว่า กองทุนรวมประเภทรับซื้อคืนหน่วยลงทุน ที่จัดตั้งและจัดการโดยบริษัทจัดการ "หนังสือชี้ชวน" หมายความว่า หนังสือชี้ชวนที่มีรายละเอียดตามที่กําหนดโดยประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยแบบหนังสือชี้ชวนเสนอขายหน่วยลงทุนของกองทุนรวม "ตัวแทนสนับสนุน" หมายความว่า ตัวแทนเพื่อทําหน้าที่สนับสนุนการจําหน่ายหน่วยลงทุนของกองทุนปิด ตัวแทนเพื่อทําหน้าที่สนับสนุนการขายและรับซื้อคืนหน่วยลงทุนของกองทุนเปิด หรือตัวแทนเพื่อทําหน้าที่รับคําสั่งซื้อขายหน่วยลงทุนของกองทุนปิดแล้วแต่กรณี "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ การขายหรือรับซื้อคืนหน่วยลงทุนผ่านการบริการธุรกรรมทางอิเล็กทรอนิกส์จะกระทําได้ต่อเมื่อบริษัทจัดการได้ระบุเรื่องดังกล่าวไว้ในโครงการแล้วข้อ ๓ ในการพิจารณาให้บริการซื้อขายหน่วยลงทุนผ่านการบริการธุรกรรมทางอิเล็กทรอนิกส์แก่ผู้ลงทุน บริษัทจัดการต้องมีกระบวนการที่เพียงพอที่จะทําให้มั่นใจได้ว่าผู้ลงทุนที่ยื่นคําขอใช้บริการเป็นบุคคลเดียวกับที่ปรากฏตามเอกสารหลักฐานที่ใช้ประกอบการขอใช้บริการซื้อขายหน่วยลงทุนผ่านการบริการธุรกรรมทางอิเล็กทรอนิกส์ โดยกระบวนการดังกล่าวต้องประกอบด้วยวิธีการใดวิธีการหนึ่งหรือหลายวิธีการรวมกัน ดังต่อไปนี้ (1) การให้ผู้ลงทุนลงนามในคําขอใช้บริการซื้อขายหน่วยลงทุนผ่านการบริการธุรกรรมทางอิเล็กทรอนิกส์ต่อหน้าเจ้าหน้าที่ที่รับผิดชอบในเรื่องดังกล่าว (2) การตรวจสอบกลับไปยังผู้ลงทุนหรือบุคคลที่ผู้ลงทุนอ้างอิงตามที่ปรากฏชื่อในคําขอใช้บริการซื้อขายหน่วยลงทุนผ่านการบริการธุรกรรมทางอิเล็กทรอนิกส์เพื่อตรวจสอบความมีตัวตนของผู้ลงทุน (3) การแต่งตั้งบุคคลที่เชื่อถือได้เป็นผู้ตรวจสอบความถูกต้องของเอกสารหลักฐานและรับรองความมีตัวตนของผู้ลงทุน (4) การให้ผู้ลงทุนยื่นเอกสารที่สามารถยืนยันความมีตัวตนของผู้ลงทุนในการขอใช้บริการซื้อขายหน่วยลงทุนผ่านการบริการธุรกรรมทางอิเล็กทรอนิกส์ และหากบริษัทจัดการใช้เอกสารดังกล่าวเป็นหลักฐานในการพิจารณาความมีตัวตนของผู้ลงทุน ให้บริษัทจัดการทําการตรวจสอบความมีอยู่จริงและความถูกต้องของเอกสารดังกล่าว และในกรณีที่ผู้ลงทุนยื่นเอกสารที่เป็นสําเนาบัญชีเงินฝากธนาคาร ให้บริษัทจัดการดําเนินการตรวจสอบเอกสารดังกล่าวกับธนาคารที่เกี่ยวข้องด้วย (5) วิธีการอื่นใดที่บริษัทจัดการแสดงให้สํานักงานมั่นใจได้ว่าสามารถตรวจสอบความมีตัวตนของผู้ลงทุนที่ถูกต้องได้ให้บริษัทจัดการเก็บรักษาเอกสารหลักฐานตามวรรคหนึ่งไว้เพื่อให้สํานักงานตรวจสอบได้ข้อ ๔ ในการอนุมัติให้ผู้ลงทุนแต่ละรายซื้อขายหน่วยลงทุนผ่านการบริการธุรกรรมทางอิเล็กทรอนิกส์ บริษัทจัดการต้องระบุกระบวนการที่บริษัทจัดการใช้ในการตรวจสอบความมีตัวตนของผู้ลงทุนตามข้อ 3 ไว้เป็นหลักฐานด้วยข้อ ๕ ในการให้บริการซื้อขายหน่วยลงทุนผ่านอินเทอร์เน็ต บริษัทจัดการต้องดําเนินการสําหรับการขายหน่วยลงทุนหรือการรับซื้อคืนหน่วยลงทุน แล้วแต่กรณี ดังต่อไปนี้ (1) จัดให้มีข้อมูลเกี่ยวกับหนังสือชี้ชวนส่วนสรุปข้อมูลสําคัญที่ผู้ลงทุนควรทราบไว้ในระบบอินเทอร์เน็ตเพื่อให้ผู้ลงทุนเรียกดูได้ โดยต้องแยกข้อมูลเกี่ยวกับหนังสือชี้ชวนส่วนดังกล่าวให้เห็นเด่นชัดและแตกต่างจากข้อมูลอื่น ๆ และจัดให้มีระบบที่ผู้ลงทุนสามารถเรียกดูหนังสือชี้ชวนส่วนข้อมูลโครงการได้ หรือสามารถขอหนังสือชี้ชวนส่วนสรุปข้อมูลสําคัญที่ผู้ลงทุนควรทราบและหนังสือชี้ชวนส่วนข้อมูลโครงการได้ โดยข้อมูลเกี่ยวกับหนังสือชี้ชวนทั้งสองส่วนดังกล่าวต้องมีข้อมูลเหมือนกับหนังสือชี้ชวนที่บริษัทจัดการจัดส่งให้สํานักงาน (2) จัดให้มีคําเตือนว่าการสั่งซื้อหรือสั่งขายหน่วยลงทุนผ่านอินเทอร์เน็ตอาจไม่มีการทํารายการซื้อขายในกรณีที่มีข้อขัดข้องทางเทคนิคเกิดขึ้น และแจ้งให้ผู้ลงทุนทราบถึงเงื่อนไขต่าง ๆ (ถ้ามี) ที่มีความแตกต่างจากการสั่งซื้อหรือสั่งขายหน่วยลงทุนกับบริษัทจัดการหรือตัวแทนสนับสนุนโดยตรงด้วย (3) จัดให้มีขั้นตอนที่สามารถตรวจสอบได้ว่าผู้ลงทุนได้อ่านหรือรับทราบข้อมูลเกี่ยวกับหนังสือชี้ชวนส่วนสรุปข้อมูลสําคัญที่ผู้ลงทุนควรทราบและคําเตือนตลอดจนเงื่อนไขตาม (2) แล้วก่อนการสั่งซื้อหน่วยลงทุน (4) จัดให้มีขั้นตอนที่สามารถตรวจสอบได้ว่าผู้ลงทุนได้อ่านหรือรับทราบคําเตือนและเงื่อนไขตาม (2) แล้ว ก่อนการสั่งขายคืนหน่วยลงทุนข้อ ๖ ในการให้บริการซื้อขายหน่วยลงทุนผ่านเครื่องฝากถอนเงินอัตโนมัติ (Automatic Teller Machine) หรือผ่านการบริการธนาคารทางโทรศัพท์ (telebanking) บริษัทจัดการต้องจัดให้มีข้อความว่าผู้ลงทุนสามารถขอหนังสือชี้ชวนส่วนสรุปข้อมูลสําคัญที่ผู้ลงทุนควรทราบและหนังสือชี้ชวนส่วนข้อมูลโครงการได้ และให้นําความในข้อ 5(2) (3) และ (4) แล้วแต่กรณี มาใช้บังคับโดยอนุโลมข้อ ๗ บริษัทจัดการต้องจัดให้มีระบบรักษาความปลอดภัยของข้อมูลเกี่ยวกับการซื้อขายหน่วยลงทุนผ่านการบริการธุรกรรมทางอิเล็กทรอนิกส์ที่ได้มาตรฐานเพื่อป้องกันมิให้เกิดการรั่วไหล หรือเพิ่มเติม ตัดทอนหรือเปลี่ยนแปลงข้อมูลในลักษณะที่เป็นการปลอมแปลงข้อมูลเกี่ยวกับคําสั่งซื้อหน่วยลงทุนหรือคําสั่งขายคืนหน่วยลงทุน หรือข้อมูลเกี่ยวกับรายการซื้อขายที่เกิดขึ้นแล้ว (executed order)ข้อ ๘ บริษัทจัดการต้องจัดให้มีระบบการเก็บรักษาข้อมูลเกี่ยวกับการซื้อขายหน่วยลงทุนผ่านการบริการธุรกรรมทางอิเล็กทรอนิกส์ของกองทุนรวมทุกรายการไว้ และจัดให้มีระบบการเก็บรักษาข้อมูลดังกล่าวสํารองไว้ด้วยข้อ ๙ ให้บริษัทจัดการแจ้งวันเริ่มให้บริการซื้อขายหน่วยลงทุนผ่านการบริการธุรกรรมทางอิเล็กทรอนิกส์ รายละเอียดของการให้บริการ และชื่อของบริการ พร้อมทั้งนําส่งเอกสารเกี่ยวกับระบบรักษาความปลอดภัยในการทํางานของระบบงานคอมพิวเตอร์ที่เกี่ยวข้องกับการซื้อขายหน่วยลงทุนผ่านการบริการธุรกรรมทางอิเล็กทรอนิกส์ และเอกสารเกี่ยวกับระบบรักษาความปลอดภัยของข้อมูลของผู้ลงทุน ให้สํานักงานทราบล่วงหน้าก่อนเริ่มให้บริการดังกล่าวข้อ ๑๐ ในกรณีที่บริษัทจัดการใด ให้บริการซื้อขายหน่วยลงทุนผ่านเครื่องฝากถอนเงินอัตโนมัติ (Automatic Teller Machine) หรือผ่านการบริการธนาคารทางโทรศัพท์ (telebanking) อยู่แล้วในวันก่อนวันที่ประกาศนี้ใช้บังคับ ให้บริษัทจัดการนั้นให้บริการดังกล่าวต่อไปได้อีกไม่เกินสามเดือนนับตั้งแต่วันถัดจากวันที่ประกาศนี้ใช้บังคับ ทั้งนี้ บริษัทจัดการดังกล่าวต้องแจ้งให้สํานักงานทราบภายในสิบห้าวันนับตั้งแต่วันถัดจากวันที่ประกาศนี้ใช้บังคับข้อ ๑๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 16 พฤศจิกายน พ.ศ. 2543 (นายประสาร ไตรรัตน์วรกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์